open-index/open-wikipedia-markdown huggingface dataset:
Bob Rafelson

**Robert «Bob» Rafelson** (født 21. februar 1933 i New York, død 23. juli 2022 i Aspen) var en amerikansk filmregissør, manusforfatter og filmprodusent.

Han regisserte og var medforfatter på filmen *[[Five Easy Pieces]]* med skuespillere som Jack Nicholson og Karen Black, og sto bak popgrupper og TV-serier som The Monkees.

Rafelson var sønn av en hattehandler og hans fetter var dramatikeren Samson Raphaelson.

Rafelson og Nicholson samarbeidet i mer enn tretti år og de sto sammen for filmer som *[[Head (film)|Head]]* med the Monkees, i 1968, og deretter *[[Five Easy Pieces]]*. I de følgende årene regisserte Rafelson Nicholson i ytterligere fire filmer: *[[The King of Marvin Gardens]]* (1972), *[[Postmannen ringer alltid to ganger]]* (1981), *[[Man Trouble (film)|Man Trouble]]* (1992) og *[[Blood and Wine]]* (1996).

Rafelson laget filmversjoner av forfattere som James M. Cain, Raymond Chandler og Dashiell Hammett.

## Filmer
* *[[Head (film)|Head]]* (1968)
* *[[Five Easy Pieces]]* (1970)
* *[[The King of Marvin Gardens]]* (1972)
* *[[Stay Hungry (film)|Stay Hungry]]* (1976)
* *[[Postmannen ringer alltid to ganger]]* (1981)
* *[[Black Widow (1987 film)|Black Widow]]* (1987)
* *[[Mountains of the Moon (film)|Mountains of the Moon]]* (1990)
* *[[Man Trouble (film)|Man Trouble]]* (1992)
* *Wet* (1995) kortfilm i fire-filmserien *[[Tales of Erotica]]*
* *[[Blood and Wine]]* (1996)
* *[[Poodle Springs]]* (1998) (TV Movie)
* *[[No Good Deed]]* (2002)

## Referanser


## Eksterne lenker
*
Integrerte operasjoner

**Integrerte operasjoner** (IO) er i olje- og gassindustrien et samlebegrep for nye driftsformer, arbeidsprosesser og metoder som blir gjort mulig ved å ta i bruk nyvinninger innen IKT.

## Innhold
Et hovedfokus har vært bruken av samhandlingsrom, det vil si rom med kontinuerlige videokonferanser mellom land og offshore plattform og høyhastighets forbindelse for deling av data. Dette gjør det mulig å flytte flere arbeidsoppgaver fra plattformen til kontorer på land. Det blir også mulig å la f.eks eksperter på geologi stå tilgjengelig for flere plattformer samtidig eller at den landbaserte supporten overtas av en avdeling et annet sted på kloden under nattskiftet, slik at ingen på land går nattskift. 

Bruken av samhandlingsrom tvinger fram nye arbeidsprosesser, som sammen med IKT er det andre hovedfokuset i IO. Verktøy som videokonferanser og 3D-visualisering brukes også til å skape nye samarbeidsformer med team som er mer tverrfaglige enn tidligere. En typisk teknisk løsning er at visualiseringen tilpasses hver enkelt i gruppen, med fokus på geologiske strukturer i en versjon og brønnbaner i en annen.

IO trekkes også fram som en måte å integrere og koordinere underleverandører og samarbeidspartnere inn i offshore-operasjonene. Motivasjonen for IO er i hovedsak innsparinger gjennom at færre jobber offshore og en effektivisering i arbeidsprosessene. Landbaserte kontor styrker også rekrutteringen til industrien og gjør det lettere å holde på eldre arbeidskraft. Oljeindustriens landsforening anslo at 300 milliarder kroner kunne spares inn på norsk sokkel ved bruk av integrerte operasjoner

I beslutningsstøtte spiller også bedre datainnsamling på plattformen en rolle, for eksempel med sanntids målinger i borehullet mens man borrer. Båndbredden har her tidligere vært svært lav, noe som også har begrenset hvor mange instrumenter man kunne ha langs brønnbanen. Parallelt med datainnsamling og visualisering utvikles det også mer avanserte  simuleringer av brønn og fjellformasjoner, både i sanntid og over lengre tidsperioder.

## Kritikk
Det har blitt rettet kritikk mot sikkerhetsaspektet ved nedbemanning på plattformene, om erfaring går tapt når arbeidsstokken krympes og om kjennskap til plattformen kan bygges opp fra land. En utfordring er å tilpasse HMS rutiner til IO. Andre ankepunkt er at den økte integrasjonen gjør virksomhetskritiske IT-systemer mer sårbare for angrep utenfra og at samhandlingsrom medfører en mer byråkratisk arbeidshverdag.

## Navn
Navn og eksakt innhold varierer mellom bedrifter. Shell har brukt begrepet «smart fields» som opprinnelig henviste til fjernstyrte brønnventiler. BP har brukt «field» og «the future». eField og IField er andre ord, mens «integrerte operasjoner» er det foretrukne navnet hos Equinor og Oljeindustriens Landsforening.

## Referanser
The Organ

**The Organ** var et canadisk indie pop band som ble stiftet i 2001 i Vancouver, Britisk Columbia. Bandet ble oppløst 7. desember 2006.

## Eksterne lenker
*
Kontroll- og konstitusjonskomiteen (sametinget)

**Kontroll- og konstitusjonskomiteen (sametinget)** fører parlamentarisk kontroll og tilsyn med Sametingets virksomhet og den virksomhet som finansieres via Sametingets budsjett, i tråd med Sametingets arbeids- og forretningsorden.

Komitéen har fem medlemmer, og ledervervet gis normalt til det største partiet i opposisjon.

Komiéen behandler Sametingets og underliggende organers årsregnskap, samt beretninger og rapporter vedrørende Sametinges virksomhet fra Riksrevisjonen. Komiéen behandler også saker som gjelder parlamentets organisering og Sametingets arbeids- og forretningsorden.

## Eksterne lenker
* Sametinget om kontroll- og konstitusjonskomitéen
Master of Science

**Master of Science** (**M.Sc.** eller **MS**, direkte oversatt: «Master i vitenskap») er en tittel og akademisk grad som først ble tatt i bruk i England, men som nå brukes i flere land, inkludert Norge. Graden ble i utgangspunktet gitt for studier i naturvitenskapelige fag, men benyttes nå for mange studieprogrammer uavhengig av fagtilhørighet. Et studieprogram som gir *Master of science*-graden krever som regel ett til to års studier utover bachelorutdanning og kan innebære at man skriver en lengre forskningsbasert avhandling.

## Norge

I Norge er *Master of science* ofte den offisielle oversettelsen av tittelen for mastergrader i teknologi eller naturvitenskap. Det var også tidligere vanlig for de med sivilingeniør, cand.scient. og tilsvarende høyere grad å oversette disse til *Master of science* selv om dette var uoffisielt. I dag er dette problematisk, da mastergraden siden innføring av kvalitetsreformen har vært beskyttet og det da kreves at man har fått sin tidligere utdannelse godkjent som minst likeverdig for å bruke tittelen.

Master of science in business brukes ved oversettelse av beskyttet tittel Siviløkonom.

## Se også
* Master of arts

## Referanser
Oscar Skau

**Oscar Skau** var en norsk gitarist, gitarmaker og noteforlegger.

Han er mest kjent fra den første plateinnspillingen Columbia Records gjorde i Norge, der han spilte banjo i Ottar E. Akres trio (1928).
Han ledet selv *Skaus kvintett*, sammen med trekkspillerne Toralf Tollefsen og Rolf Syversen.  Kvintetten ga ut flere plater på Polydor, Sonora og Telefunken.

Han utviklet Skau-gitaren som ble produsert av Hansen & Christiansen Strengeinstrumentfabrikk i Fredrikstad, senere flyttet til Oddvar Hasle og Alf Heder i Sørum.  Disse ble brukt av datidens jazz- og rockeartister som Per Elvis Granberg, Rocke-Pelle, Jan Berger og Roald Stensby, såvel som Robert Normann. Videre tok han  del i utviklingen av elektriske forsterkere for gitarer, og lanserte sammen med Birger Sparbo sin egen Skau-Telrad (for *Telefonradio*) gitarforsterker, også produsert av Hasle og Heder.

Under andre verdenskrig underholdt han på Amerikabåtene. Etter en tid der han arbeidet i Carl M. Iversens musikkforretning, skapte han sin egen *Oscar Skau Musikkhandel og Forlag* beliggende i Waldemar Thranes gate.  Der ga man blant annet ut slagerne *Nordlandsnetter* og *Blåveispiken*.

## Referanser
Historikk over europamesterskapsrekorder på 100 m

Dette er en liste over utviklingen i mesterskaprekorden på 100 meter i europamesterskapet i friidrett utendørs.
## Kvinner

## Menn

## Referanser


## Eksterne lenker
* Resultater damer
* Resultater herrer

## Andre mesterskapsrekorder
Pee Dee (elv)

**Pee Dee** er en av de lengste elvene i Nord-Carolina og Sør-Carolina. Den begynner i nærheten av Brushy Mountains, nordvest i Nord-Carolina, som den 320 km lange elva Yadkin, og blir til Pee Dee ved samløpet med Uwharrie. Den renner videre inn i Sør-Carolina ved fallinjen nær Cheraw. I det nedre løpet kalles elva også Great Pee Dee, for å skille den fra sideelva Little Pee Dee.

Total lengde er 690 km, hvorav 320 km i Nord-Carolina (inkl. Yadkin) og 370 km i Sør-Carolina. Arealet av nedbørfeltet er om lag . Allerede i 1990 bodde det 1,2 millioner mennesker langs vassdraget.

## Eksterne lenker
* 
* Yadkin Pee Dee River Basin Association – «General Info».
Mocksville

**Mocksville** er en by og fylkessete i Davie County, Nord-Carolina, USA. Ved folketellingen i 2010 hadde byen 5051 innbyggere.

## Referanser


## Eksterne lenker
*
Allround-VM på skøyter 1968, menn

**Allround-VM på skøyter 1968, menn** ble arrangert på Nya Ullevi i Göteborg, Sverige den 24. og 25. februar 1968 med 35 deltakere fra 13 nasjoner.

Fred Anton Maier fra Norge ble verdensmester.

Det var totalt  tilkuere med  tilskuere på lørdagen 24. februar og  tilskuere på søndagen 25. februar.

## Program

## Distansevinnere

## Sammenlagt

## Referanser




## Litteratur
* 

## Eksterne lenker
* 
*  for Allround-VM på skøyter 1968 for menn.
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler to løpere som ikke gikk dag 2, og angir kun første dag som dato for stevnet som varte i 2 påfølgende dager)
* 
;Videoer på YouTube
*  med 1t 6min 39sek
*  med 57min 25sek
Formel 1-sesongen 1993

**Formel 1-sesongen 1993** var den 44. sesongen av FIAs Formel 1-verdensmesterskap. Sesongen startet 14. mars 1993 og ble avsluttet 7. november etter seksten løp. Verdensmesterskapet for førere ble vunnet av Alain Prost. Dette var fjerde gang Prost tok mesterskapstittelen. Han kjørte for teamet Williams-Renault, som også vant konstruktørmesterskapet, og dette var sjette gang Williams' vant mesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1993.

**Noter til tabellene:**
*  - Regjerende verdensmester Nigel Mansell tok en pause fra Formel 1 etter 1992-sesongen. Bil nr. 1 ble derfor ikke tildelt, og Damon Hill kjørte med nr. 0 på bilen.

## Sluttresultater 1993
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
Eva Gustavson

**Eva Gustavson Lagreid** (født 18. februar 1917 i Horten, død 10. februar 2009 i San Pedro i California) var en norsk operasanger som sang mezzosopran. Hun var datter av fiolinisten og dirigenten Oscar Gustavson og ble selv utdannet danser, sanger og akrobat.

Under den andre verdenskrig mottok hun stipend som muliggjorde studier ved Operaen i Stockholm, og hun debuterte da i 1946. Oppmuntret av sin veileder Kirsten Flagstad studerte hun etter krigen  stemmebruk i Milano, og fikk etterhvert innpass i en rekke europeiske forestillinger av hennes signaturrolle som sigøyneren Carmen, først ved Nationaltheatret (1948), deretter ved operaen i Liège.

Av andre veiledere nevnes Signe Amundsen, Bokken Lasson og Andrjeva von Skilondz Soffi Schonning. Hun ble utpekt av Arturo Toscanini til rollen som den egyptiske *Amneris* i Aida (1949) og flyttet til vestkysten (1955) der hun ble professor i sang ved University of Southern California (1957–73). Gustavson sang under Igor Stravinskij i sin tid. Hun bodde i San Pedro i Los Angeles.

## Utgivelser
* *Stjerneskudd, fra Dovrehallen til Toscanini, til San Pedro* (Dreyers forlag, 1982).  Selvbiografi, oversatt til engelsk.

## Premier
* Kritikerprisen 1948 for *Carmen* ved Nationaltheatret.
* St. Olavsmedaljen 1977

## Referanser
Eva Prytz

**Eva Prytz** (1917–1987) var en norsk operasanger (sopran) fra Drammen, regnet blant Nordens fremste.  Etter studier under
blant annet den svenske Andrejeva von Skilondz, debuterte hun som Zephyr (1946).  Senere var hun  ved Stockholmsoperaen 1946-66, og
hadde roller i London, Paris, Haag og Amsterdam.  Blant hennes tallrike operaroller kan nevnes Susanna, Donna Anna, Pamina, Gilda, Violetta, Mimi, Rosina, Eurydike, Den Kloke, Ariel (Stormen) og Den Blinde (Aniara).  Sykdom avkortet karrieren.

## Premier
* Kritikerprisen 1948
* den italienske orden Stella delle Solidarita Italiana, 
* Kong Gustav VI Adolfs Drottningholmsorden, 
* Den svenske Vasaordenen 
* St. Olavsmedaljen

## Referanser
Barlindåsen (Rælingen)

**Barlindåsen** er en ås i Rælingen kommune i Akershus. Det har en høyde på 398 meter over havet og er det høyeste punkt i Rælingen og Østmarka. Åsen ligger nær Ramstadslottet (394 moh) innenfor Ramstadslottet naturreservat. Barlindåsen er bevokst med relativt tett skog og utsikten er derfor minimal. Fra Ramstadslottet er det imidlertid god utsikt sørover i marka.

## Fotnoter



## Referanser
Senter for fornybar energi

**Senter for fornybar energi** (**SFFE**) var et virtuelt senter som ble eid av Norges teknisk-naturvitenskapelige universitet (NTNU), SINTEF, Institutt for energiteknikk (IFE) og Universitetet i Oslo (UiO).

SFFE ble etablert i 2004 og var først et samlende organ for SINTEF og NTNU. IFE og UiO ble medeiere i henholdsvis 2005 og 2011. Målet til SFFE var å øke kvalitet, effektivitet og omfang av undervisning, forskning, utvikling og innovasjon innen fornybar energi i Norge. SFFE jobbet for å koordinere kompetanse, forskning og utdanning ved eierinstitusjonene. Nettverket internt i eierinstitusjonene omfattet over 400 vitenskapelige ansatte (inkludert doktorgradsstudenter) innen fornybar energi i 2010.

Leder av senteret var Gabriella Tranell (førsteamanuensis ved Institutt for materialteknologi ved NTNU).

SFFEs eiere representerte til sammen Norges største ressurs på forskning på fornybar energi, og hadde aktiviteter innen blant annet bølgeenergi, småskala vannkraft, vindenergi, solenergi, biomasse, avfallsenergi, hydrogenteknologi, saltkraft og varmepumper. Senteret fremmet kunnskapsutvikling, implementering og utnyttelse av fornybare energikilder og energiteknologier.

SFFE avsluttet sin virkeperiode i 2015.

## Referanser


## Eksterne lenker
* SFFEs nettside
Allround-VM på skøyter 1969, menn

**Allround-VM på skøyter 1969, menn** ble arrangert på IJsselstadion i Deventer, Nederland den 15. og 16. februar 1969 med 31 deltakere fra 12 nasjoner.

Dag Fornæss fra Norge ble verdensmester.

## Program

## Medaljevinnere
;Sammenlagtmedaljer

;Distansevinnere

## Sammenlagt

## Referanser




## Litteratur
* 

## Eksterne lenker
* 
*  for Allround-VM på skøyter 1969 for menn.
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (angir kun første dag som dato for stevnet som varte i 2 påfølgende dager)
* 
*  Bilder fra mesterskapet på Flickr.com - kommentarer på nederlandsk.

;Videoer på YouTube
*  med 1t 6min 43sek
*  med 13min 4sek
Hotel Bristol (Oslo)

**Hotel Bristol** er et hotell i Kristian IVs gate 7 i sentrum av Oslo. Det ble etablert i 1916 av den danske hotellmannen Waldemar Jensen, som hadde arbeidet som hovmester
på Grand Hotel i Oslo.

Selve bygningen ble tegnet av Finn Rahn, og hotellet åpnet i 1920. Hotellet var særlig kjent for Den Mauriske Hall som Rahn hadde fått inspirasjon til under opphold i Marokko.

I 1960 ble hotellet utvidet med et tilbygg av F.S. Platou, og i 1974 ble det overtatt av Olav Thon. 

## Bristol-orkesteret/Columbia Danseorkester
Den Mauriske Hall ble bygget som danserestaurant, og ble raskt et populært dansested. Hotellet hadde kontrakt med et fast jazzorkester, som de første årene ble ledet av kanadisk-engelske Jack Harris.

Senere ble Harris etterfulgt av blant andre Thode Fagelund og Willie Vieth som orkesterledere. Fra 1938 til 1946 var det Øivind Bergh (1909–1987) som ledet orkesteret på Bristol. Under Berghs ledelse spilte Bristol-orkesteret inn en rekke grammofonplater for plateselskapet Columbia Records norske avdeling; endel av platene under hotellorkesterets navn, mens andre bar navnet «Columbia Danseorkester». Per 2025 finnes det 80&nbsp;grammofonplater registrert under «Columbia Danseorkester» (med ett spor/én sang eller melodi på hver side) i Nasjonalbibliotekets samling.

I 1946 sluttet Bergh på Bristol, og begynte å arbeide i NRK. De fleste av musikerne fra Mauriske hall fulgte med Bergh til NRK, og noen år senere fikk det nye studioorkesteret navnet Kringkastingsorkesteret.

## Bildegalleri

Fil:Oivind-berghs-bristolorkester.jpg|Postkort med ordene "Øivind Berghs Bristolorkester" påtrykt på forsiden. Orkesterleder og fiolinist Øivind Bergh forrest. 
Fil:Øvrevold. Peter Townsend - L0060 922Fo30141701170262.jpg| Fra dansegulvet i Den Mauriske Hall i 1955, om kvelden etter flere løp på Øvrevoll Galoppbane. 
Fil:Mauriske hall OB.Ø59-1939.jpg|Mauriske hall i 1959; noen av orkesterets notestativer sees i bildets venstrekant 


## ''Oslorapporten'' (1939)
I 1939 ble *[[Oslorapporten]]* skrevet av Hans Ferdinand Mayer under hans opphold på hotellet.

## Referanser

## Eksterne lenker
*
James Fenimore Cooper

**James Fenimore Cooper** (1789–1851) var en produktiv og populær amerikansk forfatter på begynnelsen av 1800-tallet. Han huskes primært som en romanforfatter som skrev en lang rekke sjøfortellinger og den historiske romantrilogien *[[Lærstrømpe]]*, som omhandlet nybyggeren Natty Bumppo. Blant hans mest kjente verker er romanen *[[Den siste mohikaner]]*, som av mange blir ansett som hans største bragd.

## Referanser


## Eksterne lenker
* 
* 
* 
*
Allround-VM på skøyter 1970, menn

**Allround-VM på skøyter 1970, menn** ble arrangert på Bislett stadion i Oslo, Norge den 14. og 15. februar 1970 med 33 deltakere fra 13 nasjoner.

Ard Schenk fra Nederland ble verdensmester.

## Program

## Medaljevinnere
;Sammenlagtmedaljer

;Distansemedaljer

## Sammenlagt

## Referanser




## Litteratur
* 

## Kilder
* 

## Eksterne lenker
*  for Allround-VM på skøyter 1970 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
*
Allround-VM på skøyter 1971, menn

**Allround-VM på skøyter 1971, menn** ble arrangert på Nya Ullevi i Göteborg i Sverige den 13. og 14. februar 1971 med 34 deltakere fra 14 nasjoner.

Ard Schenk fra Nederland ble verdensmester etter 3 distanseseire.

Det var totalt  tilskuere med  tilskuere på lørdagen 13. februar og  tilskuere på søndagen 14. februar.

## Program

## Distansevinnere

## Sammenlagt

## Referanser




## Eksterne lenker
* 
*  
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler en løper som bare gikk 500 -meteren, og angir kun første dag som dato for stevnet som varte i 2 påfølgende dager)
* 
;Videoer på YouTube
*  med 25min 31sek
Rolf Christensen

**Rolf Christensen** (1894–1962) var en norsk skuespiller og sceneinstruktør som særlig markerte seg innen operetter, lystspill og farser. Han var i en årrekke tilknyttet Centralteatret.

Christensen scenedebuterte i 1918 ved Trondhjems nationale Scene og var fra 1922 til 1935 ved Den Nationale Scene. Fra 1935 var han ansatt ved Centralteatret, både som skuespiller og regissør. Hoveddelen av hans virke både som skuespiller og regissør var innen operetter, lystspil og farser. Ett av unntakene var hans dramatiske hovedrolle i Toralf Sandøs oppsetning av Victor Borgs *Jeg drepte!*, som han spilte på Centralteatret i 1941 og gjentok på film året etter. 

Han filmdebuterte i 1921 med en birolle i *[[Markens grøde (stumfilm)|Markens grøde]]*, en filmatisering av Hamsuns kjente roman. Han spilte hovedrollen i *[[Jeg drepte!]]* og har ellers hatt biroller i filmer som *[[Pan (stumfilm)|Pan]]* (1922), *[[De vergeløse (film)|De vergeløse]]* (1938), *[[Tørres Snørtevold]]* (1940) og *[[Kasserer Jensen]]* (1954).

Christensen var med å stifte Norsk Sceneinstruktørforening.

## Filmografi
* 1921 – *[[Markens grøde (stumfilm)|Markens grøde]]*
* 1922 – *[[Pan (stumfilm)|Pan]]*, som Doktoren 
* 1937 – *[[Bra mennesker (film)|Bra mennesker]]*, som Gullik Kremmer 
* 1939 &ndash; *[[De vergeløse (film)|De vergeløse]]*, som Myrbråten, småbruker 
* 1940 – *[[Tørres Snørtevold]]*, som Overlæreren 
* 1942 – *[[Jeg drepte!]]*, som Gunnar Bøhmer, doktor 
* 1942 – *[[Det æ'kke te å tru]]*, som Olsen, revisor 
* 1946 – *[[To liv (1946)|To liv]]*, som Sahlmann, subagent 
* 1954 – *[[Kasserer Jensen]]*, som Aktor 
* 1954 – *[[Portrettet (film)|Portrettet]]*, som Wilhelm Borch, kunstmaler 
* 1955 – *[[Ute blåser sommervind]]*, som Kristian Aare 
* 1957 – *[[Stevnemøte med glemte år]]* 
* 1959 – *[[Herren og hans tjenere]]* 
* 1961 – *[[Line (film)|Line]]*, som Jacob's Father 

## Referanser


## Eksterne lenker
*
Carl Andersen (dansk turner)

**Carl C. Andersen** (født 9. mars 1879 i Odense, død 12. september 1967) var en dansk turner. Han representerte klubben *HG* i København. 

Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.   

Carl er far til Greta Andersen, som vant OL-gull i svømming i 1948. 

## Referanser


## Eksterne lenker
*
Gråhøe (Øystre Slidre)

**Gråhøe** (også skrevet *Gråhøi*) er et fjell øst for Valdresflye nord i Øystre Slidre kommune i Innlandet. Det har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Agnete (skuespill)

***Agnete*** er et skuespill av den norske forfatteren Amalie Skram, utgitt i 1893.

Stykket kan i flere henseende minne om Ibsens *[[Et dukkehjem]]*. Hovedpersonen Agnete Lindemann, som har blitt beskrevet som «kanskje den mest sympatiske av Amalie Skrams kvinneskikkelser», har en blandet fortid: hun er av god familie, vakker, og skilt fra en mann som senere gikk konkurs og derfor ikke kunne yte bidrag. For å overleve stjeler hun, ved å naske fra venner, arrangere falske innsamlinger og lignende. Hun forelsker seg i Rikard Berg, advokaten som førte skilsmissesaken for henne, og de blir gift etter at han har tvilt seg fram til et ja.

Hun ønsker å leve et «sant liv» overfor ham, og bekjenner sin uærlighet i fortiden. Han klarer ikke å akseptere dette, og ekteskapet går i stykker. Hun står ulykkelig og ribbet tilbake, og «*reiser til min fetter i Nordfjord for å bli hans husbestyrerinne*».

Edvard Beyer skriver at «Stykket utmerker seg ikke ved stor originalitet. Litt klosset er det i det tekniske også. Men Agnete er et levende lite menneske, tegnet med ømhet og varme. Hennes kjærlighetsdrøm og stillferdige kvinneskjebne griper».

## Referanser


## Eksterne lenker
* Les utgaven fra 1893 hos Nasjonalbiblioteket.
* Se filmatiseringen av en teateroppsetning fra 1978 i NRKs TV-arkiv Fjernsynsteatret : ''Agnete''.
* ''Agnete'' – hos Sceneweb
Sanday (Hebridene)

**Sanday** (skotsk-gælisk: *Sandaigh*) er øy i øygruppen Small Isles i indre Hebridene på vestkysten av Skottland. Med en størrelse på 2,03 km² er den den femte største øya i øygruppa. Det høyeste punktet på øya er Tallabric på 59 meter over havet. Det er en tidevannsøy knyttet til sin større nabo, Canna, via sandbanker ved lavvann, og også koblet til den større øya med en bro. Canna og Sanday danner et enkelt fellesskap, og blir vanligvis beskrevet kollektivt som Canna.

## Natur
Øya er hjem for en rekke av ulike for dyreliv, inkludert lundefugl, storjo og havlire.

## Eierskap
Sanday, som sin naboøy Canna, eies hele og holdet av National Trust for Scotland (NTS), og er en del av Lochaber-komiteen i Highland-rådet. Mens Canna drives av NTS som en enkelt gård, brukes deler av Sanday til forpaktning.

## Øysamfunnet

Det er mulig å gå fra Sanday til den større naboøya Canna ved fjære sjø. Det er også broforbindelse mellom øyene. I 1905 ble det bygget en gangbro av tre for å la elever fra Canna nå skolen uavhengig av tidevannstilstanden. Denne broen ble ødelagt av stormer i 2005, og har blitt erstattet av en veibro som ble ferdigstilt i april 2006. Denne nye broen gir tilgang for kjøretøy på alle tidevannsnivåer mellom de to øyene, selv om deler av veien på Sanday fortsatt var dekket av vann under høyvann fram til ferdigstillelse av den nye veien i 2018.

Sanday hadde ved siste offisielle folketelling 6 innbyggere fordelt på tre husstander. Som lokalsamfunn fungerer imidlertid Sanday og Canna i alle praktiske henseender som en enhet. Barneskolen ligger for eksempel på Sanday, mens kirken som er i jevnlig bruk av øyboerne ligger på Canna. Folketallet på de to øyene har økt siden 2001. Ved folketellingen 2011 var 9 personer på Canna.

## Kirke- og kulturbygg
Den største og mest iøynefallende bygningen på Sanday er den katolske St. Edwards kapell som ble ble bygget i 1889, men avvigslet i 1963. Den er bygget i stein, står alene på en forhøyet del av øya, vekk fra hyttene som sammen med skolen klynger seg rundt bukten mot Canna. 

Kirken, som også er eid av National Trust for Scotland, ble restaurert og omgjort til et herberge og studiesenter av Hebridean Trust. Dette prosjektet ble gjennomført på invitasjon av eierne. Kirkebygget er nå gjort om til et studiesenter for gæliske språk. Senteret ble åpnet 5. juni 2001 av prinsesse Anne av Storbritannia. Senteret er også knyttet til Arkivet for gælisk språk og kultur som ble opprettet av den tidligere eieren av Canna og Sanday, den avdøde historikeren John Lorne Campbell.

## Transport
Besøkende kan komme seg til øya fra fastlandet ved ferge fra Caledonian MacBrayne i havnen i  Mallaig.

## Panorama

## Referanser


## Eksterne lenker
Gråhø

**Gråhø**, **Gråhøe**, **Gråhøi**, **Gråhøin** eller **Gråhøa** er et navn som blir brukt om flere fjell i Norge. Ofte blir flere av disse variantene benyttet om det samme fjellet. 

*Gråhøe (Lom) (2 154 moh) – i Jotunheimen, i Lom kommune i Oppland
*Gråhø (Lesja) (2 014 moh) – i Reinheimen, nordvest for Lordalen i Lesja kommune i Oppland
*Gråhøi (Lesja) (1 866 moh) – sør for Lordalen i Lesja kommune i Oppland
*Gråhøe (Sel og Dovre) (1 751 moh) – i Rondane, på grensen mellom Sel og Dovre kommuner i Oppland
*Gråhøe (Dovre) (1 666 moh) – i Dovre kommune i Oppland
*Gråhø (Nord-Fron) (1 157 moh) – i Nord-Fron kommune i Oppland
*Gråhøe (Sel) (1 050 moh) – i Sel kommune i Oppland
*Gråhøe (Øystre Slidre) (1 779 moh) – i Øystre Slidre kommune i Oppland
*Gråhøi (Vågå) (1 290 moh) – i Vågå kommune i Oppland
*Gråhøin (Sunndal) (1 706 moh) – i Sunndal kommune i Møre og Romsdal
*Gråhøa (Nesset og Sunndal) (1 592 moh) – i Nesset og Sunndal kommuner i Møre og Romsdal
*Gråhøa (Oppdal) (1 493 moh) – i Oppdal kommune i Sør-Trøndelag
*Gråhøa (Rennebu) (838 moh) – i Oppdal kommune i Sør-Trøndelag
The Filson Historical Society

**The Filson Historical Society** (opprinnelig **Filson Club**) er en historisk forening i området Old Louisville i Louisville, Kentucky. Organisasjonen ble grunnlagt i 1884 og navngitt etter den tidlige oppdageren John Filson fra Kentucky; forfatteren av *The Discovery, Settlement, and Present State of Kentucke*, som inneholdt et av de første kartene av delstaten. Filsons utfyllende samling fokuserer på Kentucky, Upland South og Ohio River Valley. Foreningen er i besittelse av en stor samling av manuskripter, samt et bibliotek med sjeldne bøker, tidsskrifter, kart og annet publisert materiale. Filson har også et lite museum. En av museets mest spesielle besittelser er en del av en trestamme av amerikansk bøk, med den utskårede skriften «D. Boon kilt a bar 1803».

## Referanser
Næringspark

En **næringspark** er et område regulert til næringsformål, der flere bedrifter holder til. 

Bedriftene kan utnytte samlokaliseringen med felles støttefunksjoner slik som kantine og verksted eller investering i infrastruktur som ellers ikke hadde vært mulig. Et eksempel på dette er byggingen av Risavika Gas Centre og infrastrukturen rundt dette i Energiparken i Sola kommune.

Bedriftene drar også gjerne nytte av hverandre ved samlokaliseringen ved samarbeid eller salg av varer og tjenester til hverandre.

## Stiftelse
Det er ikke uvanlig at næringsparker oppstår som følge av omorganisering eller nedleggelse av en større bedrift der deler av bedriften fisjoneres ut i småselskaper. Eksempler på dette er Elkem Aluminium Mosjøen som på 1990-tallet outsourcet og rasjonaliserte driften med det resultat at antall arbeidsplasser i bedriften ble redusert fra 1&nbsp;200 i 1990 til 400 i 2005. Dette avfødte Mosjøen Næringspark med 35 bedrifter som selger nå outsourcede varer og tjenester inn mot Elkem, men som står på flere ben ved at det også har andre kunder lokalt og nasjonalt. 

Lignende situasjoner finner man i nevnte Energiparken med bakgrunn i et tidligere Shell-raffineri og i næringsparker startet opp i samarbeid med Norsk Hydro industri og næringsparker. Disse utnytter typisk ledige lokaler, infrastruktur og kompetanse ved aluminiumsverk med redusert produksjon. 

Spesielt i forbindelse med kompetansen som en større hjørnesteinsbedrift etterlater seg, brukar man gjerne teorien om næringsklynger. F.eks etablering av en næringsklynge med tema biomasse etter nedbemanning i Norske Skog Follum.

Næringsparker kan også være et kommunalt virkemiddel for oppstart av nye næringsvirksomhet. Dette gjenspegles for eksempel i Mosjøen Næringspark som har kommunen som medeier og tilrettelegging og støtte av nye bedrifter i sine vedtekter.

## Referanser
Allround-VM på skøyter 1972, menn

**Allround-VM på skøyter 1972, menn** ble arrangert på Bislett stadion i Oslo, Norge den 19. og 20. februar 1972 med 33 deltakere fra 13 nasjoner.

Ard Schenk fra Nederland ble verdensmester med fire distanseseire hvorav den ene distanseseieren på 500 meter ble delt med norske Roar Grønvold som også tok sølvet sammenlagt foran nederlenderen Jan Bols som tok bronse.

## Sammenlagt

## Kilder
* 

## Eksterne lenker
*  for Allround-VM på skøyter 1972 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler japanske  Hida som bare gikk 500 meter og ble nummer 3.)
*
Gråhøin (Sunndal)

**Gråhøin** (også skrevet *Gråhøa*) er et fjell i Sunndal kommune i Møre og Romsdal. Det har to topper, hvorav den nordvestre har en høyde på 1&nbsp;706 meter over havet og sørøstre toppen en høyde på 1&nbsp;699 moh.

## Se også
* Liste over Norges høyeste fjell

## Referanser
Harrodsburg

**Harrodsburg** er en by og fylkessete i Mercer County, Kentucky, USA. Den hadde  og dekker et areal på . Harrodsburg er Kentuckys eldste by.

## Historie
Harrodsburg ble grunnlagt i 1774 av James Harrod, og ble til å begynne med kalt *Harrod's Town* eller *Harrodstown*. Bosetningen ble forlatt som følge av angrep fra indianere i Dunmores krig samme år, men ble igjen bosatt i 1775, nominelt som en del av den foreslåtte kolonien Transylvania. Harrodsburg var åsted for mange kamper mot indianere under den amerikanske uavhengighetskrigen.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Harrodsburg/Mercer County Tourist Commission
* Mercer County Chamber of Commerce
* Harrodsburg First, Inc. 
* Kentucky Webcam
Fred (roman)

***Fred *** er en roman av den norske forfatteren Arne Garborg, utgitt i 1892.

Hovedmotivet i boka er bonden *Enok Hove*s religiøse grublerier. Presset fra hans egen ætte- og gårdsbevissthet sammen med de sosiale og økonomiske vilkårene i tiden fører ham inn i en ødeleggende manisk-depressiv galskap som støter bort alle rundt ham: sønnene, foster-sønnen og kona.

Handlingen er lagt til forfatterens hjemtrakter Jæren, og kan sees som en nærmest naturalistisk skildring av de sosiale og økonomiske forholdene som rammet bøndene under det store hamskiftet. Som kontraster til Enok Hove opptrer thranitteren *Torkjell Tualand* og den frie livsfilosofen, tateren, *Fante-Tomas*, konfirmert på tukthuset i Kristiansand der han leste Saxo, Bibelen og vekkelsespredikanten Lars Linderot - «Olger Danske» og «Karl Magnus» nevnes også blant lesestoffet.

Hovedpersonens selvmord i bokas siste del er et ekko og en bearbeidelse av forfatterens egen opplevelse av at faren Eivind Aadnesson hengte seg i 1870, da Garborg var 19 år gammel.

Enok Hoves livssyn er så mørkt at han gremmes over at Jensens lesebok ble innkjøpt til skolen, enda han stemte mot i herredsstyret; «*der òg hadde Gud vanda hans arbeid*». Hans kone Anna setter ham til veggs i sine tanker: «*Underlegt, kor vel denne heilagdomen hans høvde med det jordiske; det som var Guds vilje var alltid det som var det billegaste...Han skjemdest av å tilstå at det var knipeskap, og so fann han på at det skulde vera Guds vilje...*» Nå som arven hennes er oppbrukt, kan han være henne foruten, tenker hun bittert; om hun klaget over at han ødela henne med arbeid og fødsler, ville han si: «*I hustruer værer eders mænd underdanige*»...«*det vilde regne med bibelspråk. Og alltid fann han det som høvde etter hans hovud.*»

Enok Hoves to sønner *Paulus (Paal) Hove* og *Gunnar Hove* finnes i flere av forfatterens to bøker: *Paal* i *[[Læraren]]*, *[[Den burtkomne faderen]]* og *[[Heimkomin son]]*; *Gunnar* i *Den burtkomne faderen*.

Prosadiktet i åpningskapitlet, om havet, landskapet og folket, beskives av Beyer i *Norges litteraturhistorie* som et høydepunkt i Garborgs forfatterskap. Romanen er tatt med i tre ulike utvalg som representerer versjoner av Norges litterære kanon, og åpningssiden blir ofte dratt frem som et eksempel på litterært mesterskap, der himmelen over Jæren presenteres slik: «*Full av skyir og storm heng han mest alltid. Stundom sig han åt jordi og sveiper lande i [[regn]] og [[tåke|skodd]] som i ein duk. Og det regner og regner til lande fløymer.*» Bebyggelsen går i ett med landskapet: «''Her og der uppetter bakkar og rés kryp låge hus ihop i småkrullar som søkjande livd. I den tette lufti hildrar dei seg halvt burt, sveiper seg i torvrøyk og havdis som i ein draum; stengde og stille ligg dei burtetter viddine som tusseheimar.»

Boken ble gitt ut på Mons Litlerés forlag i Bergen. Det ble en økonomisk suksess både for forfatter og forlag.

## Referanser


## Eksterne lenker
* Fred - originaltekst
* Manuskriptet til Fred og Utgaven fra 1998 hos Nasjonalbiblioteket.
Allround-VM på skøyter 1973, menn

**Allround-VM på skøyter 1973, menn** ble arrangert på IJsselstadion i Deventer, Nederland den 17. og 18. februar 1973 med 39 deltakere fra 16 nasjoner.

Göran Claeson fra Sverige ble verdensmester.

## Sammenlagt

## Kilder
* 

## Eksterne lenker
*  for Allround-VM på skøyter 1973 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
*
Jay O’Brien

**Jay James O'Brien** (født 22. februar 1883, død 5. april 1940) var en amerikansk sportsutøver som deltok i de olympiske leker 1928 i St. Moritz og 1932 i Lake Placid.

O'Brien ble olympisk mester i bobsleigh under vinter-OL 1932 i Lake Placid. Han var med på det amerikanske laget som vant firerbob foran et annet amerikansk lag. Konkurransen ble avviklet 14. og 15. februar 1928. De andre på laget var William Fiske, Edward Eagan og Clifford Gray. Fire år tidligere, under vinter-OL 1928 i St. Moritz var O'Brien med på den amerikanske femmerboben som kom på andreplass bak USA II.

## OL-medaljer
* 1932  Lake Placid -  **Gull** i bobsleigh, firerbob  USA 
* 1928  St. Moritz -  Sølv i bobsleigh, femmerbob  USA

## Referanser


## Eksterne lenker
*
Peter Nicolay Motzfeldt

**Peter Nicolay Motzfeldt** (ca. 1660 – ca. 1732) var generalmajor i den dansk-norske hær tidlig på 1700-tallet og sjef for Nordenfjeldske Dragonregiment.

## Familie
Motzfeldt ble født inn i familien Motzfeldt i Danmark i 1660, antagelig København, ettersom hans far Peter Motzfeldt var bosatt der. Han ble gift i Jylland i Danmark med Kirstine Hansdatter Schade eller Calundborg. Hun var datter av en rektor i Roskilde, Hans Pedersen Schade eller Calundborg og Bodil Danclefsdotter. Motzfeldt ble gift for andre gang med Anne Sophie von Mühlheim. Han fikk sønnen Peter Jakob Motzfeldt (1699–14. mars 1791) som også ble generalmajor. Motzfeldt døde i Danmark i 1732. 

## Karriere
Motzfeldt ble utnevnt til oberst 17. mai 1713. Det er usikkert når han kom til Norge. Det virker som om han som mange andre dansker på den tiden kom i embeds medfør, i det han fra 5. august 1718 til 10. april 1730 var sjef for Nordenfjeldske Dragonregiment, som man antar hadde hovedsete i Trondheim. Han var da generalmajor.

Under felttoget i Trøndelag i 1718 kommanderte han dragonregimentet.

## Referanser


## Litteratur
* Steffens, Haagen Krog (1911): *Stamtavle over familien Motzfeldt. Norske slægter 1912*, Christiania (Oslo)
Hubert Stevens

**John Hubert Stevens** (født 7. mars 1890, død 26. november 1950) var en amerikansk sportsutøver som deltok i de olympiske leker 1932 i Lake Placid.

Stevens ble olympisk mester i bobsleigh under vinter-OL 1932 i Lake Placid. Han vant toerbob sammen med Curtis Stevens foran et sveitsisk lag. Konkurransen ble avviklet 9. og 10. februar 1932.

## OL-medaljer
* 1932  Lake Placid -  **Gull** i bobsleigh, toerbob  USA

## Eksterne lenker
*
Williamsburg (Virginia)

**Williamsburg** er en by på Virginiahalvøya i Hampton Roads, sørøst i Virginia. Ved folketellingen i 2010 var det 14&nbsp;068 innbyggere.  Williamsburg grenser til James City og York, og er en «uavhengig by» (ikke del av et fylke).

## Referanser


## Eksterne lenker
*
Askival

**Askival** er det høyeste fjellet på øya Rùm i Skottland. Det har en høyde på 812 meter over havet. Fjellet har også en primærfaktor på 812 meter, og er det 33. høyeste fjellet sortert etter primærfaktor i Storbritannia. Etter britisk klassifisering er fjellet i gruppene Marilyn og Corbett.

Rùm ligger på vestkysten av Skottland, i øygruppen Small Isles som er del av de indre Hebridene. Askival ligger sørøst på øya, ca. 5 kilometer sør for landsbyen Kinloch. Sørvest for Askival ligger den noe lavere toppen Ainshval (778 moh.). 

## Eksterne lenker
* Computergenererte panoramabilder fra toppen av Askival Nord  Sør  indeks
Ebbsfleet United FC

**Ebbsfleet United FC**, tidligere *Gravesend & Northfleet Football Club*, er en engelsk fotballklubb, stiftet i 1908. Hjemmekampene til Ebbsfleet spilles på Stonebridge Road, i Northfleet. 

Klubben ble til etter at Northfleet United og Gravesend United ble slått sammen i 1946.

I 2008 ble klubben kjøpt av MyFootballClub. MyFootballclub er ett nytt konsept i fotballen, der det ikke lenger er en eier eller styreformann som styrer klubben. Eierne er derimot medlemmene i Myfootballclub, der medlemmene stemmer over viktige beslutninger som har med klubben å gjøre, som spillerkjøp etc. 

## Meritter
* Southern League: 1958
* Southern League Southern Division: 1975, 1994
* Isthmian League Premier Division: 2002
* Kent Senior Cup: 1949, 1953, 1981, 2000, 2001, 2002

## Referanser


## Eksterne lenker
* 
* Gravesend & Northfleet på FCHD
* Ebbsfleet United på FCHD
Maisen Marit Bonnevie

**Maisen Marit Bonnevie** (født 1948) er en norsk kultursjef ved Det kongelige hoff.

Bonnevie ble utnevnt til hoffdame i 1993. I 2001 falt tittelen hoffdame bort og Bonnevie ble leder for kulturformidling ved hoffet. Bonnevie har som kultursjef vært ansvarlig for utviklingen av «åpent slott», som har åpnet Slottet i Oslo og andre statlige kongelige eiendommer for publikum, og for annen kulturformidling gjennom utstillinger og konserter.

Bonnevie har mottatt en rekke ordener og andre utmerkelse i sitt virke for kongehuset. Kongen i 2006 Bonnevie til ridder av 1. klasse av St. Olavs Orden «for fortjenstfullt virke i Kongefamiliens tjeneste». Hun er også innehaver av Kongehusets 100-årsmedalje og Kong Olav Vs 100-årsmedalje. I august 1998 ble hun av Estlands president tildelt 3. klasse av Den hvite stjernes orden.

## Referanser
William Duborgh Jensen

**William Duborgh Jensen** (født 10. mai 1935, død 24. mai 2017) var en norsk designer. Under merkenavnet «William» var han moteskaper og klesdesigner i Oslo fra 1958 til 1990. Flere yngre klesdesignere gikk i lære hos ham og slo senere igjennom med egne merkenavn som Anne Helene Gjelstad, Kjell Torheim og Eva Lie. Jensen har også arbeidet med teaterkostymer.

Kongen utnevnte 2006 Jensen til ridder av 1. klasse av St. Olavs Orden for «innsats for norsk design».

## Referanser


## Eksterne lenker
* William - Norges første motekonge - Et sett med bilder fra Riksarkivet
* Om William Jensen i Store norske leksikon
* Oppslag om William Jensen på www.digitaltmuseum.no
Unionen India

**Unionen India**, noen ganger kjent som **Dominionen India**, var en uavhengig stat som eksisterte mellom 15. august 1947 og 26. januar 1950.

Da det britiske styret i India tok slutt i 1947, ble det opprettet to dominioner som skulle erstatte det: Unionen India og Dominionen Pakistan. Disse statene ble opprettet gjennom den indiske uavhengighetserklæringen i 1947 og sanksjonert av det britiske parlamentet, og de eksisterte frem til innføringen av konstitusjoner i hvert av landene. I Indias tilfelle skjedde dette 26. januar 1950 da Republikken India ble født. 

I dominionfasen forble den britiske monarken som statsoverhode i begge land, og monarken var representert i hver av dem av en generalguvernør. Disse generalguvernørene fikk ikke tittelen «visekonge» som vanen var før uavhengigheten. To generalguvernører hadde embetet i India i denne perioden:
#Louis Mountbatten, 1. jarl Mountbatten av Burma (1947–1948)
#Chakravarti Rajagopalachari (1948–1950)

Jawaharlal Nehru hadde embetet som statsminister (og regjeringssjef) i Unionen India i denne perioden.

## Delingen av India
Siden britene gav uavhengighet til sine dominioner i India i midten av august 1947, sluttet de to statene seg til Samveldet av nasjoner. Delingen av India etterlot Punjab og Bengal, to av de største provinsene, delt mellom India og Pakistan. I den første tiden etter uavhengigheten migrerte millioner av mennesker over den nye grensen, og mer enn 100&nbsp;000 døde i strømmen av voldeligheter. Delingen resulterte i spenninger knyttet til Kashmir som førte til den indisk-pakistanske krig i 1947.
Edmund Harris Utne

**Edmund Harris Utne** (født 1942) er en norsk næringslivsleder. Han var fjerdegenerasjons eier av Hotell Ullensvang på Lofthus i Hardanger. Sønnen Hans Edmund Utne (født 1974) solgte i 2020 hotellet ut av familien. Kongen utnevnte i 2006 Utne  til ridder av 1. klasse av St. Olavs Orden «for sin mangeårige innsats for norsk reiseliv». Utnes foreldre var Hans B. Utne (1912-1966) og Ellen Harris-Christensen (1919-2009). Det var Hans Utne som flyttet fra Utne til Lofthus og som i 1846 (18 år gammel) begynte dampskipsekspedisjon og overnattingstilbud. 

## Referanser
Bjørn Lyder Aarseth

**Bjørn Lyder Aarseth** (født 11. mai 1926 i Kautokeino, død 9. juli 2010 i Oslo) var en norsk skolerektor og museumskonservator. Han var førstekonservator ved Norsk Folkemuseum i Oslo.

Aarseth vokste opp i Kautokeino. I sitt virke var han særlig opptatt av samisk kultur og samfunnsliv. Han var lærer og rektor ved skoler i samiske områder, 1949-1972 i Karasjok. 1972 ble han ansatt ved samisk-etnografisk avdeling ved Tromsø Museum og 1982 ble han førstekonservator for den samiske avdelingen ved Norsk Folkemuseum, der han var frem til han ble seniorstipendiat i 1993. Han var også aktiv i Norsk kulturråd. Aarseth er forfatter av en rekke publikasjoner om samiske forhold. 

## Utmerkelser
Kongen utnevnte i 2006 Aarseth til ridder av 1. klasse av St. Olavs Orden «for hans innsats for samisk kultur».
 
Aarseth var æresmedlem av Oslo Sámiid Searvi. 

## Bibliografi
* *Norsk samepolitikk 1945-1990: Målsetninger, virkemidler og resultater*, Forlaget Vett og Viten, Norsk Folkemuseum, 2006. 
* *The Sami: Past and present*, Oslo: Norsk folkemuseum, 1993. 
* «Kautokeino-kofta – tradisjon og fornying», i Stephan Tschudi-Madsen (red.): *På nordmanns vis. Norsk folkemuseum gjennom 100 år*, Oslo, 1993, s. 168-169. 
* «Náhppi – arbeidslivets brukskunst», i Stephan Tschudi-Madsen (red.): *På nordmanns vis. Norsk folkemuseum gjennom 100 år*, Oslo, 1993, s. 58-59. 
* *Samene igår og i dag*, Tromsø: Tromsø museum, Universitetet i Tromsø, 1990, 1991.
* (red.): *Grenser i Sameland*, Oslo: Norsk folkemuseum , 1989.
* med Ivar Bjørklund: *The Sámi people (Lapps)*, Tromsø: Tromsø museum, Universitetet i Tromsø, 1987.
* *Noen hovedtrekk i samfunnsutviklingen i samiske bosettingsområder de siste årtier*, Tromsø: Tromsø museum, 1980. 

## Referanser
Netlog

**Netlog** (tidligere kjent som **Facebox** og **Bingbox**) var et belgisk nettsamfunn, som spesialiserte seg på europeisk ungdom. Netlog ble stengt i 2015.

Siden ble grunnlagt i 2004 i Gent av Lorenz Bogaert og Toon Coppens. Sommeren 2008 hadde nettsamfunnet 37 millioner registrerte brukere, fordelt på 19 språk.

Medlemmer kunne lage egne profiler, utvide sine sosiale nettverk, publisere musikklister, dele videoer, blogge og bli med i grupper. Gruppene kunne være åpne eller private. 

## Tilgjengelig på
*Arabisk
*Katalansk
*Tysk
*Fransk
*Engelsk
*Nederlandsk
*Norsk
*Spansk
*Portugisisk
*Italiensk
*Rumensk
*Russisk
*Tyrkisk
*Polsk
*Slovensk
og fem andre språk.

## Referanser


## Eksterne lenker
* 
* Om Netlog 
* Mashable's Social Networking Awards 2006 
* Facebox – Insane growth?
* Facebox – Alarm:Clock
* Red Herring Top 100 Europe Awards (winner), April, 2007
William Cockburn

**William Hastings «Bill» Cockburn** (født 1. mars 1902 i Toronto, død 21. mars 1975) var en canadisk ishockeyspiller som deltok under vinter-OL 1932 i Lake Placid.

Cockburn ble olympisk- og verdensmester i ishockey under vinter-OL 1932 i Lake Placid. Han spilte på *Winnipeg Hockey Club* som representerte Canada under OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Cockburn, Clifford Crowley, Albert Duncanson, George Garbutt, Roy Hinkel, Victor Lindquist, Norman Malloy, Walter Monson, Kenneth Moore, Romeo Rivers, Harold Simpson, Hugh Sutherland, Stanley Wagner og Aliston Wise. Cockburn var målvakt og spilte fem kamper.

## OL-medaljer
*  1932  Lake Placid - **Gull**  i ishockey  Canada

## VM-medaljer
*  1932  Lake Placid - **Gull**  i ishockey  Canada

## Referanser


## Eksterne lenker
*
Allround-VM på skøyter 1974, menn

**Allround-VM på skøyter 1974, menn** ble arrangert på Eisstadion i Inzell, Vest-Tyskland den 9. og 10. februar 1974 med 34 deltakere fra 18 nasjoner.

Sten Stensen fra Norge ble verdensmester.

## Sammenlagt

## Kilder
* 

## Eksterne lenker
*  for Allround-VM på skøyter 1974 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler  Sjøbrend som ikke gikk andre dag.)
*
Chris Daughtry

**Christopher Adam Daughtry** (født 26. desember 1979 i Roanoke Rapids, Nord-Carolina er en amerikansk singer-songwriter, kjent etter å ha deltatt i den femte sesongen av *[[American Idol]]*.

## American Idol
Chris prøvesang for American Idol i Denver, Colorado med sangen «The Letter» av The Boxtops. Han gikk videre, mot Simon Cowell sin stemme, Paula Abdul og Randy Jackson stemte for. Han kom på fjerdeplass i konkurransen og ble eliminert 10. mai 2006.

## Etter American Idol
Chris fikk platekontrakt med RCA Records etter American Idol, og han startet bandet *[[Daughtry]]* med seg selv som vokalist. Debutalbumet *[[Daughtry (album)|Daughtry]]* ble utgitt 21. november 2006 solgte over 1 million eksemplarer på 5 uker, som er det raskest selgende debutalbum for en rockeartist i historien. Musikkalbumet kom på førsteplass på Billboard Top 200 etter 9 uker. Det er den fjerde mestselgende i albumet i American Idol-historien etter Kelly Clarkson, Carrie Underwood, og Clay Aiken. Albumet solgte mer enn 4,6 millioner eksemplarer, mer enn vinneren av American Idol samme sesong (Taylor Hicks). Billbord kåret albumet til det mestselgende musikkalbum i USA i 2007.

## Diskografi
* *[[Daughtry (album)|Daughtry]]* (21. november 2006)

## Referanser


## Eksterne lenker
* 
* 
* 
* 
* The Chris Daughtry Fanlisting